Kui keegi sel puhul ehk tundiski põhjalikuma  ajaloolise või koguni kirjandusloolise uurimuse vajadust, siis olid allikate otsi­mised ja lahenduste leidmised raskendatud mitmete asjaoludega. Küsimusse tulevat ainestikku pole hõlpus üle vaadata: küsimus pole ainult välismaise algusega liikumisest, vaid mitmeti sa­laduse katte all toiminud usuühingu praktikast; liikumise laos­tumisega on ka asjaomaste mälestusmärkide hoiustamine Eesti alal jäänud hooletusse. Mis on talletatudki, see on laiali pilla­tud mitmete kogude vahel mitmel maal (Eestis, Lätis,  Saksa­maal). Vennastekoguduse jälilt korjatud käsikirjad ja mõned muud antikviteedid lagunenud palvemajadest seisid kuni tänavu sügiseni korraldamata Eesti Kultuuriloolise Arhiivi riiuleil.